 Ọnụ Ọgụgụ 13  Jehova wee gwa Mozis, sị:Zipụ ndị ikom ka ha gaa ledo ala Ke, nke m ga-enye ụmụ Izrel. Unu ga-eziga otu onye ka ọ nọchite anya ebo ndị nna ya, onye ọ bụla nime ha ga-abụ onyeisi.Mozis wee si nala ịkpa Peran zipụ ha dị ka Jehova nyere niwu. Ndị ikom ahụ bụcha ndị isi ụmụ Izrel.Ndị a bụ aha ha: Shamua nwa Zakọ, onye si nebo Ruben;Shefat nwa Horaị, onye si nebo Simiọn;Keleb nwa Jefọne, onye si nebo Juda;Aịgal nwa Josef, onye si nebo Ịsaka;Hoshia nwa Nọn, onye si nebo Ifrem;Paltaị nwa Refọ, onye si nebo Benjamin;Gadiel nwa Sodaị, onye si nebo Zebulọn;Gadaị nwa Susaị, onye si nebo Josef, maka ebo Manase;Amiel nwa Gemalaị, onye si nebo Dan;Sitọ nwa Maịkel, onye si nebo Asha;Nabaị nwa Vọfsaị, onye si nebo Naftalaị;Guel nwa Mekaị, onye si nebo Gad.Ndị a bụ aha ndị ikom Mozis zipụrụ ka ha gaa ledo ala ahụ. Mozis wee na-akpọ Hoshia nwa Nọn Jehọshụa.Mgbe Mozis na-ezipụ ha ka ha gaa ledo ala Ke, ọ sịrị ha: Sinụ nebe a gbagoo Negeb, gbagoonụ banye nógbè bụ ugwu ugwu.Hụnụ otú ala ahụ dị, na ndị bi nime ya, ma hà dị ike ka ọ bụ na ha adịghị ike, ma hà dị ole na ole ka hà dị ọtụtụ;na otú ala ha bi dị, ma ọ dị mma ka ọ dị njọ, na otú obodo ha bi dị, ma ọ bụ ebe a mara ụlọikwuu ka ọ bụ ebe e wusiri ike;na otú ala ha dị, ma ọ na-eme nri ka ọ bụ na ọ dịghị eme nri, ma osisi ọ dị na ya ka ọ bụ na ọ dịghị. Nweenụ obi ike ma weta ụfọdụ nime mkpụrụ ala ahụ. Mgbe ahụ bụ oge mkpụrụ vaịn mbụ na-acha.Ha wee gbagoo ledo ala ahụ malite nala ịkpa Zin ruo Rihọb, nke dị nebe e si abanye Hemat.Mgbe ha gbagoro wee banye nime Negeb, ha bịarutere Hibrọn. Ahaịman, Shishaị na Talmaị, bụ ụmụ Enak, bi nebe ahụ. Ma, Hibrọn anọwo afọ asaa e wuru ya tupu e wuo Zoan nke Ijipt.Mgbe ha bịarutere na ndagwurugwu Eshkọl, ha gbuturu otu alaka osisi vaịn nke mịrị otu ụyọkọ mkpụrụ vaịn. Mmadụ abụọ nime ndị ikom ahụ wee jiri okporo osisi buru ya, butekwa mkpụrụ pọmigranet ụfọdụ na mkpụrụ fig ụfọdụ.Ha wee kpọọ ebe ahụ ndagwurugwu Eshkọl, nihi ụyọkọ mkpụrụ osisi ahụ ụmụ Izrel gbutere nebe ahụ.Nikpeazụ, mgbe ụbọchị iri anọ gasịrị, ha si iledo ala ahụ lọta.Ha wee gakwuru Mozis na Erọn na nzukọ ụmụ Izrel dum nala ịkpa Peran, na Kedesh. Ha wee kọọrọ ha na nzukọ ahụ dum otú ha si jee, gosikwa ha mkpụrụ nke ala ahụ.Ha wee kọọrọ ya, sị: Anyị banyere nala ahụ i zipụrụ anyị ka anyị gaa, nezie, ọ bụ ebe mmiri ara ehi na mmanụ aṅụ na-eru, nke a bụkwa mkpụrụ si na ya.Otú ọ dị, ndị bi nala ahụ dị ike, obodo e wusiri ike ndị dị na ya dị nnọọ ukwuu; anyị hụkwara ụmụ Enak nebe ahụ.Ndị Amalek bi nala Negeb, ndị Het na ndị Jibọs na ndị Amọraịt bikwa nógbè bụ ugwu ugwu, ndị Ke bikwa nakụkụ oké osimiri nakwa nakụkụ Jọdan.Keleb wee gbalịa ime ka ndị Izrel nọrọ jụụ nihu Mozis, o wee sị: Ka anyị gbagoo, anyị aghaghị inweta ya, nihi na anyị aghaghị imeri ya.Ma ndị ikom ahụ so ya gaa sịrị: Anyị agaghị enwe ike ibuso ndị ahụ agha, nihi na ha ka anyị ike.Ha wee na-akọrọ ụmụ Izrel akụkọ ọjọọ banyere ala ahụ ha ledoro, sị: Ala ahụ anyị gara ledo bụ ala nke na-eripịa ndị bi ya; ndị niile anyị hụkwara nebe ahụ bụ ndị gbara ajọ dimkpa.Anyị hụkwara ndị Nefilim nebe ahụ, bụ ụmụ Enak, ụmụ ndị Nefilim; anyị wee dị ka ụkpara nanya anyị, otú ahụkwa ka anyị dị nanya ha. 